**Rammeavtale for kjøp av medisinsk teknisk utstyr**

**mellom**

**Helse Sør-Øst RHF og Helse Nord RHF**

(heretter benevnt Kunde)

**og**

**«Leverandør»**

(heretter benevnt Leverandør)

**75945 Smertepumper med forbruksmateriell til helseforetak i Helse Sør-Øst og Helse Nord**

**Rammeavtalen er signert elektronisk**

**Innholdsfortegnelse:**

[1 Avtalen gjelder 3](#_Toc84415479)

[2 Avtalevarighet 3](#_Toc84415480)

[3 Oppsigelse av rammeavtalen 3](#_Toc84415481)

[4 Kontrakt – rammeavtaledokument med vedlegg 3](#_Toc84415482)

[5 Finansiell leie 4](#_Toc84415483)

[6 Bestilling(er) 5](#_Toc84415484)

[7 Leveringsbetingelser 5](#_Toc84415485)

[8 Prøvedrift 5](#_Toc84415486)

[9 Garanti 6](#_Toc84415487)

[10 Opplæring 6](#_Toc84415488)

[11 Grensesnitt 6](#_Toc84415489)

[12 Betaling 7](#_Toc84415490)

[13 Avrop 7](#_Toc84415491)

[14 Fakturering 7](#_Toc84415492)

[15 Elektronisk samhandling 7](#_Toc84415493)

[16 Informasjon før servicebesøk 8](#_Toc84415494)

[17 Godkjente underleverandører 8](#_Toc84415495)

[18 Kunder på rammeavtalen og partenes representanter 8](#_Toc84415496)

1. Avtalen gjelder

Rammeavtalen gjelder levering av smertepumper til bruk på sykehus, institusjoner og i hjemmet i Helse Sør-Øst og i Helse Nord, som beskrevet i vedleggene 2.3 Skjema for besvarelse av pris og 2.4 Skjema for besvarelse av krav.

Rammeavtalen gir Kunden rett til å foreta avrop innenfor rammeavtalen, men innebærer ingen forpliktelse til å kjøpe et bestemt kvantum.

1. Avtalevarighet

Rammeavtalen skal ha en varighet på to (2) år. Oppdragsgiver kan deretter forlenge avtalen med inntil ett (1) år av gangen. Maksimal samlet avtaleperiode er fire (4) år (2+1+1).

Kunden har en ensidig rett til å beslutte prolongering på de opprinnelige vilkår. Dersom Kunden ikke melder fra til Leverandøren senest tre (3) måneder før utløp, prolongeres rammeavtalen automatisk. Dersom utviklingen i den opprinnelige avtaleperioden tilsier det, at vilkårene ikke lenger oppfattes som konkurransedyktige, vil Kunden kunne stille krav om at det foretas forbedringer av vilkårene som en forutsetning for å utløse opsjonen. Leverandøren vil kunne velge å motsette seg dette, men vil ikke kunne motsette seg en forlengelse på rammeavtalens opprinnelige vilkår.

Rammeavtalen er gyldig fra signeringsdato. Etter endt avtaleperiode opphører rammeavtalen uten oppsigelse.

1. Oppsigelse av rammeavtalen

Kunden har ensidig rett til å si opp rammeavtalen uten begrunnelse med virkning fra seks (6) måneder etter at skriftlig varsel er sendt.

1. Kontrakt – rammeavtaledokument med vedlegg

Rammeavtalen er det overordnede dokumentet i den samling av dokumenter som utgjør Kontrakten.

Til grunn for rammeavtalen ligger bestemmelsene i Vedlegg 2.2 Generelle vilkår for kjøp av medisinsk teknisk utstyr. Ved uoverensstemmelser mellom Vedlegg 2.2 Generelle vilkår for kjøp av medisinsk teknisk utstyr og rammeavtalen, er ordlyden i rammeavtalen gjeldende.

Som vedlegg til rammeavtalen følger:

Tilbudsbrev

2.2 Generelle vilkår for kjøp av medisinsk teknisk utstyr

2.3 Skjema for besvarelse av pris (utfylt)

2.4 Skjema for besvarelse av krav (utfylt)

2.5 MTU Kravdokument IKT (utfylt)

2.6 Endringsbilag

2.7 Forpliktelseserklæring <tas bort dersom ikke behov>

2.8 Serviceavtale MTU Generelle bestemmelser og Taushetserklæring

Bilag 4 Helse Sør-Øst Logistikkbetingelser med vedlegg

6a Helse Nord Logistikkbetingelser

6b Mal Anmodning om endring Helse Nord

6c Mal Salgstatistikkrapportering Helse Nord

7a Elektronisk samhandlingsavtale Helse Sør-Øst <tas bort dersom ikke behov>

7b Elektronisk samhandlingsavtale Helse Nord <tas bort dersom ikke behov>

7c Leverandørinformasjon for elektronisk samhandling Helse Nord

Andre dokumenter (f.eks. brosjyrer, tegninger)

Ved motstrid skal dokumentene gjelde i følgende prioriterte rekkefølge:

1. 2.6 Endringsbilag og/eller 6b: Mal Anmodning om endring Helse Nord
2. 2.1 Rammeavtale
3. 2.4 Skjema for besvarelse av krav (utfylt)
4. 2.5 MTU Kravdokument IKT (utfylt)
5. 2.3 Skjema for besvarelse av pris (utfylt)
6. 2.8 Serviceavtale MTU Generelle bestemmelser og Taushetserklæring
7. 2.2 Generelle vilkår for kjøp av medisinsk teknisk utstyr
8. Bilag 4 Helse Sør-Øst Logistikkbetingelser med vedlegg og/eller 6a: Helse Nord Logistikkbetingelser
9. 6c Mal Anmodning om endring Helse Nord
10. Tilbudsbrev
11. 2.7 Forpliktelseserklæring <tas bort dersom ikke behov>
12. 7a og 7b Samhandlingsavtale Helse Sør-Øst og/eller Helse Nord <tas bort dersom ikke behov>
13. 7c Leverandørinformasjon for elektronisk samhandling Helse Nord
14. Andre dokumenter

Ved forhold som ikke dekkes av kjøpskontrakten, gjelder lov om kjøp (kjøpsloven) av 13. mai 1988 nr. 27.

1. Finansiell leie

Ved anskaffelse via finansiell leie vil Siemens Financial Services AB NUF ("Siemens") være formell eier av utstyret idet anskaffelsen gjøres på leasing av Kunden. Som formell eier er Siemens forpliktet til å forholde seg til de samme avtaledokument som Kunden mht. beføyelser overfor Leverandøren, samt følge Kundens instrukser i forhold til kundeforholdet. Dette bekreftes ved signatur på rammeavtalen.

Det inngås en gjensidig avtale mellom Leverandør og Kunde der begge parter forplikter seg til å overholde gjeldende vilkår og betingelser i avtaledokumentet med vedlegg og øvrige fremforhandlede avtaler mellom partene. Dette bekreftes ved signatur på rammeavtalen.

1. Bestilling(er)

Leveranse av utstyr skal ikke gjennomføres før Leverandør har mottatt skriftlig bestilling fra Kunde med informasjon om hva som skal leveres (”hva, hvor, når”). Signert rammeavtale er ikke å anse som en skriftlig bestilling.

For nærmere beskrivelse av Helse Nord sine bestillingsrutiner, se Vedlegg 6a Helse Nord Logistikkbetingelser.

1. Leveringsbetingelser

Ved leveranse til ulike lokasjoner og helseforetak, eller leveranser på ulike tidspunkt, kan det utstedes flere bestillinger. Alle leveranser skal skje fritt levert på brukerstedet (rom/avdeling), ferdig montert og klargjort til bruk. All inntransport skal skje etter nærmere anvisning fra Kunde, men det skal utføres av Leverandør. Kunde vil normalt ikke kunne stille lagerplass til disposisjon. Eventuell disposisjon av Kundens transportmateriell må avtales på forhånd.

For nærmere beskrivelse av Helse Nord sine leveringsbetingelser, se Vedlegg 6a Helse Nord Logistikkbetingelser.

## Levering/Installering

Leveringen er basert på DDP til Kunde INCOTERMS 2020. Leverandøren er forpliktet til å fjerne all emballasje etter avtale med Kunde.

1. Prøvedrift

Det leverte utstyret skal inngå i en prøvedriftsperiode med klinisk drift over tre (3) måneder. Prøvedriftsperiode starter etter godkjent mottakskontroll og/eller fra avtalt tidspunkt. Før prøvedrift kan iverksettes skal opplæring av nøkkelpersonell være gjennomført. Prøvedriftsperioden har til hensikt å avdekke eventuelle feil og mangler ved produkt, behandling, system, produksjonskapasitet, programvare og driftsstabilitet under normale kliniske rutiner.

Kunden forbeholder seg retten til å forlenge prøvedriftsperioden inntil alle feil og mangler er utbedret og prøvedriftsperioden er godkjent av Kunden. Dersom det oppstår vesentlige feil eller driftsavbrudd kan Kunden kreve tre (3) nye måneder prøvedrift fra feil/driftsavbrudd er avdekket og rettet.

Kunden skal omgående melde feil og mangler som oppstår og det skal føres protokoll over registrerte feil og mangler. Protokoll skal signeres av begge Parter når feil og mangler er utbedret.

Når eventuelle feil og mangler er utbedret/løst og utstyret etter Kundens vurdering anses å inneha en tilfredsstillende driftsstabilitet, skal overtakelsesforretning avholdes.

1. Garanti

Det gjelder to (2) års garanti fra overtakelsesprotokollen er signert av begge Parter etter endt prøvedrift.

I garantiperioden skal leverandør rette alle feil og mangler. Garantien inkluderer arbeid, materialer, transport, reparasjoner og produsentspesifikt forebyggende vedlikehold, samt øvrige kostnader relatert til garantiforpliktelsene. Vedlikehold i garantiperioden skal følge leverandøren sin anbefalinger til vedlikeholdsservice. All service, herunder oppetidsgaranti og responstid, tilsvarende Serviceavtale vedlikeholdsnivå 1 (se vedlegg 2.8 Serviceavtale MTU Generelle bestemmelser og Taushetserklæring) inngår kostnadsfritt som en del av garantien. Se forøvrig vedlegg 2.2 Generelle vilkår for kjøp av medisinsk teknisk utstyr.

1. Opplæring

Utstyret anskaffes med opplæring i henhold til vedlegg 2.4 Skjema for besvarelse av krav.

Leverandøren plikter å yte sakkyndig bistand, gi undervisning, samt sørge for at det blir tilrettelagt for opplæring, slik at Kunde får overført tilstrekkelig kunnskap til at utstyret kan betjenes og vedlikeholdes på en sikker og effektiv måte.

1. Grensesnitt

Leverandøren har ansvar for alle grensesnitt i forbindelse med sine leveranser og montasjearbeider. I denne sammenheng skal et grensesnitt forstås som et område (teknisk, geografisk, organisatorisk el. lign), hvor to eller flere parter skal samarbeide og enes om en felles løsning for å oppnå tilfredsstillende resultat for sluttproduktene/systemene.

Leverandøren skal i denne sammenheng gjennomføre grensesnittsavklaringer mot alle leverandører/entreprenører/prosjekterende som er involvert i det aktuelle prosjektet. Dette inkluderer også alle relevante myndigheter og eksterne leverandører.

Leverandøren har ansvaret for å identifisere alle grensesnitt som man vil få med andre aktører gjennom hele prosjektet. Dessuten skal Leverandøren aktivt sørge for å bidra til spesifisering av grensesnittet og løsning av grensesnittproblemer. Hvis Leverandøren behøver ytterligere informasjon fra andre grensesnittaktører, skal han uten unødig opphold be om slik informasjon.

Leverandøren skal bidra med all relevant informasjon om sine produkter som andre entreprenører er avhengige av for å gjennomføre sine leveranser.

Dersom det oppstår en situasjon hvor en manglende grensesnittavklaring kan føre til forsinkelse av leveransen og/eller arbeidet, skal Leverandøren øyeblikkelig gi Kunde beskjed.

Leverandørens kostnader i forbindelse med grensesnitthåndtering skal være inkludert i leveransen.

1. Betaling

Betaling skal skje i henhold til følgene betingelser:

80 % av bestillingsbeløpet kan faktureres ved leveranse.

20 % av bestillingsbeløpet kan faktureres når overtakelsen er godkjent og overtagelsesprotokollen er signert av begge Parter.

Godkjent overtagelse skjer normalt etter endt prøvedriftsperiode (fremgår av punkt 8).

1. Avrop

Avrop skjer i form av bestillinger som er nærmere beskrevet i bilag 4 Helse Sør-Øst logistikkbetingelser med vedlegg. Avrop kan også utføres tradisjonelt med et bestillingsdokument som avrop fra det enkelte helseforetak.

Avrop fra foretak i Helse Nord skal gjøres gjennom kundens bestillingssystem. Det stilles krav om at tilbyder etter kontraktsinngåelse gjør nødvendige tilpasninger av avtalens artikler mot Helse Nord sitt artikkelregister.

1. Fakturering

Leverandøren skal kunne levere faktura, kreditnotaer og purringer i henhold til gjeldende Elektronisk Handelsformat (EHF) eller tilsvarende som definert av direktoratet for forvaltning og IKT (DIFI) gjennom den offentlige markedsplassen ([www.ehandel.no](http://www.ehandel.no)). Det skal håndteres og sendes e-faktura for kjøp til HF og HSØ FS. Leverandøren må selv bære de eventuelle kostnader leveransen av elektronisk faktura måtte medføre.

1. Elektronisk samhandling

Leverandøren forplikter seg til elektronisk samhandling med de virksomheter som er tilsluttet denne rammeavtale for å håndtere bestillinger (avrop) på rammeavtalen.

Leverandøren forplikter seg å ta i bruk Kundens systemer innen én (1) måned etter mottatt varsel fra Kunden.

1. Informasjon før servicebesøk

Medisinsk teknologisk avdeling ved serviceseksjonen (MTA service), skal alltid kontaktes før gjennomføring av vedlikeholds- eller reparasjonsaktivitet. Dersom brukeravdelingen tar kontakt med Leverandør, skal Leverandør alltid informere MTA service om dette før besøk finner sted. Hvis MTA service ikke kontaktes, er Leverandøren forpliktet til å returnere innen to (2) arbeidsdager for å utføre oppdraget, uten å belaste Oppdragsgiver for ekstra besøk.

1. Godkjente underleverandører

Følgende underleverandører er godkjent av Kunde:

|  |  |
| --- | --- |
| Underleverandør: | Arbeidsoppgave: |
|  |  |
|  |  |

1. Kunder på rammeavtalen og partenes representanter

|  |  |  |
| --- | --- | --- |
|  | **Oppdragsgiver** | **Leverandør** |
| Fullstendig firmanavn, post- og gateadresse: | **Helse Sør-Øst RHF** | **Helse Nord RHF** | **Firmanavn** |
|  | Parkgata 362317 Hamar | Postboks 14458038 Bodø | PostadressePostnr. og sted |
| Organisasjonsnummer: | 9991 324 968 | 883 658 752 | Org.nr. |
| Telefon: | **62 58 55 00** | **75 51 29 00** | **Sentralbord** |
| Hjemmeside: | [www.helse-sorost.no](http://www.helse-sorost.no)  | [www.helse-nord.no](http://www.helse-nord.no)  | [www.leverandør.no](http://www.leverandør.no)  |

|  |
| --- |
| **Kunder:** |
| Akershus universitetssykehus HF |
| Oslo universitetssykehus HF |
| Sykehuset i Vestfold HF |
| Sykehuset Innlandet HF |
| Sykehuset Telemark HF |
| Sykehuset Østfold HF  |
| Sørlandet sykehus HF |
| Vestre Viken HF |
| Helse Sør-Øst RHF  |
| Finnmarkssykehuset HF |
| Helgelandssykehuset HF |
| Nordlandssykehuset HF |
| Universitetssykehuset Nord-Norge HF |
| Helse Nord RHF |

|  |  |  |
| --- | --- | --- |
| Kontaktperson for Kunde | Kontaktperson 1  | Kontaktperson 2  |
| **For Helse Sør-Øst RHF**Medisinsk teknologisk avdeling (MTA), Strategi- og anskaffelsesseksjonen | ProsjektlederAarny Helene BjørnstadTelefon: 922 93 427E-post: uxaarb@ous-hf.no  | ProsjektlederTrond KlevjerTelefon: 911 11 566E-post: tklevjer@ous-hf.no  |
| **For Helse Nord RHF**Sykehusinnkjøp HF divisjon nord | AvtaleforvalterIngrid Sunkai JohnsenTelefon: 936 59 609E-post: avtaleforvaltning.dn@sykehusinnkjop.no  |   |
| Kontaktperson for Leverandør: | Kontaktperson 1 | Kontaktperson 2 (hvis aktuelt) |
| NN | TittelNavnTelefonE-post | TittelNavnTelefonE-post |
| Kontaktperson for bruker: |  |  |
| For Helse Sør-Øst RHFNN | Tittel:Navn:Telefon: E-post:  | Tittel:Navn:Telefon: E-post: |
| For Helse NordNN | Tittel:Navn:Telefon:E-post:  | Tittel:Navn:Telefon:E-post:  |
| Kontaktperson for Kundens serviceavdeling: |  |  |
| For Helse Sør-Øst RHF | TittelNavnTelefonE-post | TittelNavnTelefonE-post |
| For Helse Nord RHF | TittelNavnTelefonE-post | TittelNavnTelefonE-post |

|  |
| --- |
|  |